Erasmus+ KA1 projekt

2022-1-HR01-KA122-SCH-000074454

Promoting mental health and wellbeing in the classroom

Škola je aplicirala, u sklopu natječaja Agencije za mobilnost i programe Europske unije, projekt pod nazivom **Promoting mental health and wellbeing in the classroom (EDUMEN).**

Krajem svibnja 2022. projekt je odobren kao i iznos od 15.034,00 EUR.

Prema ugovoru koji je škola zastupana ravnateljicom Lidijom Žaper, sklopila s Agencijom za mobilnost i programe Europske unije, aktivnosti predviđene projektom odvijati će se **od 04. rujna 2022. do 03. rujna 2023.**

Projektom je predviđena **mobilnost šest nastavnika**. Prva mobilnost predviđena je u razdoblju od 09. listopada do 15. listopada 2022. na Islandu. Druga mobilnost uslijediti će u razdoblju od 28. studenog do 03. prosinca 2022. na **Tenerefima**, dok će posljednja mobilnost u **Barceloni**otpočeti 13. ožujka i trajati do 18. ožujka 2023.

Na Islandu će nastavnici sudjelovati na tečaju **Meditation and mindfulness,** na Tenerifima na tečaju **Social media in the classroom,** dok će u Barceloni tema tečaja biti **Stress Management and Recognition - Key Strategies for Teachers.**

**Ciljevi projekta:**

1. Podizanje razine znanja i vještina nastavnika u prepoznavanju problema mentalnog zdravlja i pružanju odgovarajuće podrške učenicima.
2. Osnažiti kapacitete nastavnika za poučavanje i poticanje upotrebe mindfulnessa i meditacije s ciljem jačanja otpornosti učenika na stres.
3. Osuvremenjivanje nastavnog procesa i jačanje socijalnih odnosa učenika uvođenjem društvenih mreža u edukativne svrhe.

Školski projektni tim **početkom srpnja 2022**. proveo je selekciju kandidata, koji će sudjelovati na mobilnosti pomoću **motivacijskog upitnika.**

Novi školski Erasmus+ projekt predstavljen je na **sjednici nastavničkog vijeća**, koju možete ovdje preuzeti.

  